text: نئیدہلی۔16اپریل۔ چھتیس گڑھ ریاست میں تین پارلیمانی حلقوں یعنی مہاسمند ، راج نند گاؤں اورکانکیر میں سات مرحلوں والے لوک سبھا انتخابات کے دوسرے مرحلے کے دوران 18اپریل 2019 کو ووٹ ڈالے جائیں گے۔ مہاسمند اور راج نند گاؤں کے لوک سبھا حلقے جنرل کٹیگری کے لئے ہیں جبکہ کانکیر درج فہرست قبائل کے لئے ریزرو ہیں۔ تینوں پارلیمانی حلقوں میں ووٹروں کی کل تعداد 49,07,489 ہے جس میں چوبیس لاکھ اڑتیس ہزار تین سو بیس مرد ووٹر ہیں جبکہ چوبیس لاکھ انہتر ہزار ایک سو دس خواتین ووٹر ہیں جبکہ 59 دیگر ووٹر ہیں۔ ریاست میں دوسرے مرحلے کی پولنگ کیلئے کُل چھ ہزار چار سو چوراسی پولنگ بوتھ قائم کئے گئے ہیں۔